Saari Amri

Saari bin Jusoh yang lebih dikenal sebagai Saari Amri adalah seorang komposer, pencipta lagu di Malaysia yang berasal dari Tanah Merah, Kelantan. Beliau merupakan komposer muda yang terkenal ketika era 1990-an dan sudah menghasilkan lebih 600 buah lagu ciptaannya yang telah beredar di pasaran. Nama beliau dikenali kerana menghasilkan rangkaian koleksi lagu-lagu popular yang terus menjadi siulan sehingga kini antaranya Madah Berhelah, Di Sana Menanti Di Sini Menunggu (Ukays), Butakah Cinta (Spring), Suci (May), Ramalanku Benar Belaka (Umbrella), Sembilu (Ella), Kemelut Di Muara Kasih, Lamunan Terhenti, Gerimis Mengundang (Slam), Mengintai Dari Tirai Kamar (Exists), Penantian, Ku Tak Akan Bersuara juga Duri Terlindung dan banyak lagi. Beliau sering berpasangan bersama penulis lirik lainnya seperti Mama Juwie, Aznida, Habsah Hassan, LY & Baiduri dan Azam Dungun untuk menghasilkan sebuah lagu. Lagu pertama ciptaan ia adalah berjudul "Pasti" yang dinyanyikan oleh kumpulan Mega. Menerusi lagu itulah nama Saari dikenali di dalam industri muzik tanah air. Antara penyanyi yang banyak menyanyikan lagu ciptaan ia adalah Kumpulan Ukays dan Kumpulan Umbrella. Beliau juga banyak menciptakan lagu dan menjadi penerbit untuk Kumpulan Ukays sehinggakan album Bisa Berbisa (1994) dijual melebihi 400,000 unit. Hampir kesemua lagu dalam album itu menjadi hit.